== Skuespilleren ==
Han læste hos [[John Price]], [[Henrik Bentzon]] og [[Jon Iversen]] og fik sin debut på de skrå brædder den [[3. september]] [[1942]] på [[Frederiksberg Teater]] som Lucentio i ''[[Trold kan tæmmes]]''. Dernæst spillede han den unge maler i ''Pas på malingen'' på Henrik Bentzons turné. Bent von Müllen blev videreuddannet på [[Odense Teater]]s elevskole og var fra [[1943]] til sin død ved Odense Teater, hvor han snart efter viste sit talent i flere større roller. Han havde bl.a. roller i ''Du skønne ungdom'', ''I regn og i blæst'', ''Mod fremmed kyst'', ''Hvem er jeg'', ''[[Helligtrekongersaften (skuespil)|Helligtrekongersaften]]'', ''[[Den politiske kandestøber]]'', ''En tosset familie'', ''[[Genboerne]]'' og ''30 års henstand'', hvor han spillede søofficeren, der i sidste afdeling skyder sig selv. Han fik stor succes i ''[[Peer Gynt]]'', hvor han i 1944 spillede hovedrollen.
Personbillede_savnes Kunst Erhvervsliv Kommunikation